د افغانستان د بشری حقونو خپلواک کمیسیون سیمه ییز پولیس پر ناوړه کړنو تورنوي.
د دغه کمیسیون راپور ښیی چی دیری سیمه ییز پولیس پخوانی اربکیان یا د دولت مخالفی وسله والی ډلی دي.
خو د کورنیو چارو وزارت وایی محلی پولیس د طالبانو او د ولت د وسله والو مخالفینو په راپرزولو کی بریالی دی د افغانستان د بشری حقونو کمیسیون د دغه هیواد دسیمه ییزو پولیسو د کړنو په هکله یو راپور خپور کړی دی او د ۱۳۹۰ کال په اوږدو کی یی د محلی پولیسو پر موجودیت او کړنو رڼا اچولی ده . د دغه راپور د هیواد په ځینو سیمو کی د محلی پولیسو کړنی ناکاره او ناکامه ښیی او وایی خلک پر دوی باور نلري. د افغانستان د بشری حقونو د خپلواک کمیسیون مشره داکتره سیما ثمر وایی ننی محلی پولیس هماغه د پرون اربکیان او د مخالفو وسله والو ډلو غړی دی چی نن ورځ د پولیسو په اډانه کی د خلکو ژوند له ګواښونو سره مخامخ کوی . سیما ثمر د بیلګی په توګه په بادغیس ولایت کی د محلی پولیسو د یو قوماندان ( مولوی اسپندیار ) یادونه کوی چی څه موده دمخه یی په دغه ولایت کی یوه میرمن د زنا په تور وژلی وه خو نن د سیمه ییزو پولیسو په چوکات کی داسی ښیی چی ګواکی د د خلکو د بشری حقونو ساتونکی دی داکتره سیما ثمر وایی دغو کړنو د کمیسیون اندیشنه راپارولی ده. تر ۲۰۱۴ کی به د دغو محلی پولیسو برخلیک څه وی؟ د بشری حقونو د کمیسیون دا راپور ددی څرګندوی هم دی چی په دیریو مواردو کی محلی پولیس د قانون پر ماتولو هم تورن شوی دی ځکه اکثره د دوی په تاکلو کی د زورواکو ، سیمه ییزو قوماندانانو او نړویالو ځواکونو لاس او اراده شریکه ده.او په ځینو سیمو کی لکه د هلمند او ارزګان په ولایتونو کی خو محلی پولیس د خپل فعالیت له سیمی وتلی نورو ولسوالیو او حتا نورو ولایتونو ته ننوتی دی او هلته یی عملیات تر سره کړی دی همدا رنګه په سیمه ییزو ، او کورنیو لانجو کی لاس وهنه ، غلا ، د کورونو نړول ، د خلکو ځورول له هغوی نه په زور د عشر ، جزیه او بډو اخیستنه ، وهل ټکول او حتا وژنی نور تورونه دی چی دا مهال د افغانستان سیمه ییز پولیس ورباندی تورن دی . راپور وایی په هغو لانجو کی چی سیمه ییزو پولیسو یی د حل لپاره مټی رانغاړلی دی اکثره د خلکو بشری حقونه تر پښو لاندی شوی دی ی . خو دا راپور همدا رنګه په ځینو سیمو کی محلی پولیس د امن او ټیکاو په راوستو کی هم بریالی ګڼی د مثال په ډول په مارجه ، نادعلی ، ګرشک،موسا قلعه او سنګین ولسوالیو او د نورستان کندز او کنړونو په ځینو سیمو کی دوی د ښه امنیت په ټینګیدا توانیدلی دی خو د دغه راپور په وړاندی د کورنیو چارو وزارت ویاند صدیق صدیقی وایی سیمه ییز پولیس د طالبانو او مخالفو ډلو په ټس نس کولو کی دیر بریالی دی او په ۶۵ ولسوالیو کی یی سیمی د طالبانو نه تښی کړی دی صدیقی وایی محلی پولیس و سیمی د خلکو له خوا ټاکل شوی دی خو د کورنو چارو وزارت یی پر کړنو باندی پوره څارنه لری دوی د افغانستان ملی پولیسو ته ځوابګویه دی د صدیقی په وینا محلی پولیس د تلاشی حق یا د قانون د تطبیق او تنفیذ حق نلری یواځی او یواځی د خپلی سیمی د امنیت ټینګولو لپاره کار کوی. صدیقی د امنیت په ټینګښت کی د محلی پولیسو موثریت خورا زیات ګنی او وایی دوی پر طالبانو سخت ګذارونه کړی او خپلی سیمی یی ساتلی د کورنو چارو وزارت تر ۲۰۱۴ ها خوا د محلی پولیسو د برخلیک په هکله وایی د سیمه ییزو پولیسو تشکیلات موقتی او فرعی دی له دریو نه تر ۵ کالو پوری به خپلو فعالیتونو ته ادامه ورکوی او وروسته تر دی که په سیمو کی ګواشونه زیات وی نو د دوی له منځه به صادق او پاک کسان د افغانستان د ملی پولیسو لیکو ته ورجذبیږی . نن سبا په افغانستان کی نږدی ۱۱ زره محلی پولیس شته او افغان دولت هوډ من دی چی دا شمیره به تر ۲۰۱۴ ۳۰ زرو تنو ته رسوی خو د بشری حقونو کمیسیون وړاندیز کوی چی دا شمیره باید با سواده و د وګړو د بشری حقونو نه با خبره او د کار او باور وړ کسان وی بهارت صابر اشنا رادیو کابل